COMISIWN FFINIAU A DEMOCRATIAETH LEOL CYMRU

CYFARFOD Y PWYLLGOR ARCHWILIO A SICRHAU RISG A GYNHALIWYD TRWY MICROSOFT TEAMS DDYDD MAWRTH 17 HYDREF 2023 (15:00 – 15:40)


Aelodau CFfDLC a oedd yn bresennol:	Michael Imperato (Cadeirydd) trwy MS Teams, Frank Cuthbert (Aelod) trwy MS Teams, Dianne Bevan (Aelod) trwy MS Teams

Cynrychiolydd Archwilio Cymru a oedd yn bresennol:	Julie Rees trwy MS Teams

Swyddogion CFfDLC a oedd yn bresennol:	Shereen Williams (Prif Weithredwr), David Carr (Rheolwr Cyllid)


1.	Ymddiheuriadau am Absenoldeb

1.1	Nid oedd unrhyw ymddiheuriadau am absenoldeb.


2.	Datganiadau Buddiannau

2.1	Nid oedd unrhyw ddatganiadau buddiannau.


3.	Cyfrifon Blynyddol 2022-23 a’r Adroddiad ar yr Archwiliad o’r Datganiadau Ariannol

3.1	Adroddodd Julie Rees fod y cyfrifon wedi cael eu derbyn yn brydlon a bod yr archwiliad wedi’i gwblhau i raddau sylweddol bellach yn amodol ar rai gwiriadau terfynol.

3.2	Nid oedd unrhyw gamddatganiadau heb eu cywiro yn y cyfrifon na materion arwyddocaol yn codi o’r archwiliad.  Roedd 4 camddatganiad a gywirwyd yn y cyfrifon, yr oedd y pennaf ohonynt yn ymwneud â thriniaeth gyfrifyddu cost cyflog aelod o staff a secondiwyd i Lywodraeth Cymru.  Roedd y camddatganiadau eraill a gywirwyd yn ymwneud â thriniaeth gyfrifyddu symiau masnach sy’n dderbyniadwy, y croniad gwyliau blynyddol a’r ased Hawl Defnyddio i gydymffurfio ag IFRS16.

3.3	Gwnaed un argymhelliad archwilio yn yr adroddiad, sef y dylai’r Comisiwn ofyn am Gyfarwyddyd Cyfrifon gan yr Adran Ffyniant Bro, Tai a Chymunedau (DLUHC) i egluro’r driniaeth gyfrifyddu sy’n ofynnol ar gyfer cronfeydd a dducpwyd ymlaen gan y Comisiwn Ffiniau i Gymru ar ddiwedd y flwyddyn.  Derbyniwyd yr argymhelliad gan y rheolwyr. Dywedodd Shereen Williams fod y Comisiwn ar fin llunio Memorandwm Cyd-ddealltwriaeth wedi’i ddiweddaru gyda DLUHC y gellid cynnwys yr argymhelliad archwilio ynddo.

3.4	Roedd yr Archwilydd Cyffredinol yn bwriadu cyhoeddi adroddiad archwilio diamod cyn belled ag nad oedd unrhyw ddigwyddiadau a oedd yn effeithio ar y cyfrifon hyd at ardystiad yr Archwilydd Cyffredinol, a ddisgwyliwyd ar 23 Hydref 2023.

3.4	Diolchodd y Cadeirydd i Julie Rees am ei hadroddiad.  Cymeradwyodd y Pwyllgor y cyfrifon archwiliedig a’u llofnodi, a chytunodd i lofnodi’r Llythyr Cynrychiolaeth.

4.	Unrhyw Fater Arall

4.1	Nid oedd unrhyw fater arall.

